  vk.com (Василий Протопопов) Анжелика Тихонова корреспондент Сьӧлтаысь шор ёзо школа «Устоез гурт школа – 2021» («Лучшая сельская школа») ним басьтӥз. Вожвылъяськонэ «Образование» йӧскалык ӵектос улсын 2021-тӥ арын пуктэм школаослэн ӵектосъёссы пыриськизы, куара сётон 2022-тӥ арын 25-28 оштолэзе «Школа-2025» дирекцилэн «ВКонтакте» мерлыко вотэсысь бамаз мынӥз. Со сярысь элькунысь дышетонъя но тодосъя министерстволэн пресс-службаез ивортӥз. Вожвылъяськон куать номинациосъя ортчиз: «Самая большая школа», «Лучшая сельская школа», «Лучшая школа и детский сад», «Первая новая школа за последние три десятилетия», «Школа с видом на горы» но «Лучшая школа в моногороде». Отчы Россиысь пӧртэм улосвылъёсысь школаос пыриськизы: Удмуртиысь, Кабардино-Балкариысь, Карелиысь, Тюмень, Белгород, Мурманск, Иркутск, Тамбов, Калуга, Магадан улосвылъёсысь, Брянск, Пермь, Краснодар но Забайкалье шаеръёсысь. Тодэ вайытом, 2021-тӥ арын Сьӧлтаысь школаын покчи классъёсын 384 дышетскисьёслы чаклам выль корпусэз усьтӥзы. Отын пиналъёслы 16 висъетъёс лэсьтэмын, со пӧлын кунсьӧр кылъёсъя, крезьгуръя, технологияя но информатикая урокъёслы чаклам висъетъёс но. Со сяна, ӵектосъёс бордын ужаны мультстудиен, фотостудиен, издательской центрен но цифровой лабораториен кабинетъёссы вань. Ватсалом,  2022-тӥ арын Удмуртия Дышетскисьёслэн огъяросси олимпиадазылы йылпумъянъёсъя вить устоосыз улосвылъёс пӧлы пыриз. Тегъёс: Удмуртия школаос Дышетон лэсьтӥськон  